Държавен вестник, бр. 29, 2000 г., стр. 9

Б Р О Й 29
Д Ъ Р Ж А В Е Н   В Е С Т Н И К
С Т Р .  9
ЗАКОН
за лечебните растения
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда управлението на
дейностите по опазване и устойчиво ползване на
лечебните растения, включително събирането и
изкупуването на получаваните от тях билки.
(2) Разпоредбите на закона се прилагат за
лечебните растения по списък съгласно прило-
жението, независимо от собствеността им.
Чл. 2. Разпоредбите на закона не се при-
лагат за:
1. използването на билките за лечебни и
профилактични цели;
2. дейността на лицата, които използват със
или без преработване билките за производство
на лекарствени средства, храни и козметика, с
изключение на отчитането на изкупените, реали-
зираните и намиращите се на склад билки.
Чл. 3. Проучването, разработването, добивът
и използването на лечебните растения на кон-
тиненталния шелф и в изключителната иконо-
мическа зона се уреждат съгласно изисквания-
та на Закона за концесиите.
Чл. 4. Лечебните растения са природен ре-
сурс, за ползването на който се заплащат такси
по реда на този закон.
Г л а в а  в т о р а
ОПАЗВАНЕ НА ЛЕЧЕБНИТЕ РАСТЕНИЯ
Чл. 5. (1) Лечебните растения в естествени-
те им находища се опазват от увреждане и уни-
щожаване с цел осигуряване на устойчивото им
ползване като част от естествения растителен
генетичен фон със сегашна или бъдеща ценност.
(2) Опазването на лечебните растения е сис-
тема от мерки и дейности, целящи запазването
на биологичното разнообразие на лечебните
растения и на техните ресурси.
(3) Опазването включва поддържането и съх-
раняването на екосистемите, съдържащи лечеб-
ни растения, на естествените им местообитания,
както и поддържането и възстановяването на
жизнеспособни популации на видовете.
(4) Увреждането на лечебните растения е
такова изменение на популациите им, при което
се влошават биологичните им показатели или се
затруднява естественото им възстановяване.
(5) Унищожаването е такова увреждане, ко-
ето води до загиване на популацията.
Чл. 6. Опазването на лечебните растения е
насочено към биологичните им ресурси в ес-
тествената им среда, включително към гене-
тичните ресурси, отделните екземпляри расте-
ния, популациите на видовете и екосистемите,
включващи популациите.
Чл. 7. (1) Собствениците на земи, гори, води
или водни обекти, в които има находища на
лечебни растения, са длъжни да прилагат мер-
ките за опазване на лечебните растения, пред-
видени от съответните планове, програми и
проекти по чл. 50, т. 2, 3 и 4.
(2) При увреждане на местообитанията или
популациите на лечебните растения, които се
ползват като източник на билки, собственикът
е длъжен да предприеме необходимите мерки
за възстановяване условията на средата, съот-
ветно за възстановяване на популацията.
(3) В случаите по ал. 2, както и когато пла-
новете, програмите и проектите не съдържат
необходимите предвиждания за опазване на
лечебните растения или когато условията на
средата са се променили съществено, собстве-
никът депозира писмено искане пред съответ-
ната регионална инспекция по околната среда
и водите за определяне на мерките.
(4) Искането по ал. 3 е основание за издава-
не на предписание от инспекцията относно:
1. възстановяването на светлинния, топлин-
ния или водния режим на местообитанието;
2. осъществяването на определен вид обра-
ботка и подхранване на почвата, напояване,
подсяване или мерки за ограничаване разпрос-
транението на нежелани растителни видове;
3. определяне на режим за ползване на на-
ходището.
Чл. 8. Когато обектът или дейността—пред-
мет на концесията, са различни от обекта по
чл. 3, концесионерът има задълженията по чл. 7,
ал. 1 и 2, когато в договора за концесия е вклю-
чено правото му на ползване на лечебни расте-
ния, или задълженията по чл. 7, ал. 1, когато
лечебните растения са изключени от особено-
то право на ползване.
Чл. 9. Забранява се ползването на лечебни-
те растения по начини и със средства, които
водят до увреждане на находищата им, намаля-
ване на техните ресурси, затруднено възстано-
вяване на популациите им или намаляване на
тяхното биологично разнообразие, както и в
нарушение на наредбата по чл. 27.
Чл. 10. (1) Отделни видове диворастящи ле-
чебни растения се поставят под специален ре-
жим на опазване и ползване, когато биологич-
ното разнообразие или ресурсите им проявяват
трайна тенденция към намаляване или има
опасност от появяването на такава тенденция.
(2) Специалният режим се определя ежегод-
но до 10 февруари със заповед на министъра на
околната среда и водите, която се обнародва в
“Държавен вестник”.
(3) Специалният режим обхваща:
1. забрана за събиране на билки за опреде-
лен период от естествените находища на видо-
вете от територията на цялата страна, отделни
райони или единични находища;
2. определяне на годишно допустимо за съби-
ране количество билки по райони или находища;
3. разработване и прилагане на мерки за
възстановяване на популациите и на техните
местообитания.